# Arvèiras

Arvèiras (Arveyres en francés) es una comuna bordalesa de Guiana, lingüisticament gascona, administrada per lo departament de Gironda e la region de la Novèla Aquitània, ancianament d'Aquitània.

## Geografia

La comuna compren de las partidas bassas, sovent d'ancians braus (palús) de la ribèira de Dordonha (lo punt pus bas de la comuna es a 1 m), assecats au sègle XVII, que l'auto-rota A89 travèrsa per un viaducte, e deus plans de 20-30 m d'altitud, on lo borg es installat.

### Perimètre deu territòri

Comunas confrontantas de Arvèiras :
| | Fronçac | Liborna |
| Vairas | | |
| Sent German dau Pug | Nerijan | Cadarçac Geniçac |

## Toponimia

Las fòrmas ancianas son : Arveriis (ecclesiam de ~), en 1096, Arberiis (parrochia de ~), en 1235 e 1361 (latinizacions), Arveyras (prior de ~) en 1362, Arveriis (parrochia de ~) (latinizacion), en 1367. Dauzat i vei, sense certitud, un arvaria, deu latin arvum, « camp laurat». Bénédicte Boyrie-Fénié precisa la proposicion de Dauzat (*arvarias coma collectiu de arvum), mès l'acompanha d'explicacions que contribuïssen pas a l'esclarzir : la nocion d' arvum pausada per Dauzat auré un sens de « prada, pastenc », que met en relacion emb los braus eishugats dempuèi lo sègle XVII. Mès lo vilatge existís abans lo sègle XVII e lo sens donat au latin arvum es paradoxal.
Aquò's estonable qu'aja pas cercat deu costat deu nom de la comuna vesina Vairas, tan près de lo d'Arvèiras, que fut una vila e un pòrt important pendent l'Antiquitat e qu'es prononciat adara [bɛjrə] per influéncia d'Arvèiras, e tanben deu costat deu gallés are, « davant, près de, a l'èst de » (Arvèiras es a l'èst de Vairas). Lo nom de Vairas s'explica per lo gallés uaria, « cors d'aiga» (aplicat ací a la Dordonha) e una formacion *are + Uaria dona lo medish resultat que *arvaria (s) : *are + uaria > *arvària > *arvèira. S finala dens los toponimes es corrent en Bordalés e en Vasadés (marca d'un collectiu : los abitants deu vilatge). La sola dificultat es benlèu que lo mot are s'acompanha generalament d'un nom comun e pas d'un nom pròpi, mès uaria, « cors d'aiga » conven tanplan coma *Uaria, la vila, sustot quand los dus se confonden.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2014 | 2020 | Bernard Guilhem | UDI | retirat |
| 2008 | 2014 | Benoit Gheysens | | |
| 1995 | 2008 | Yves Videau | | |
| 1977 | 1995 | Claire Jost | | |
| | 1977 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra deu canton de Liborna; es adara deu canton de Le Libournais-Fronsadais (en francés), donc deu Libornés-Fronçadés.

## Demografia

modificar « persona »  v · d · m 
Evolucion demografica Populacion comunala actuala (2013): 1899, totala: 2000 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 378 | 1 215 | 1 383 | 1 328 | 1 377 | 1 408 | 1 325 | 1 417 | 2 120 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 415 | 1 478 | 1 486 | 1 479 | 1 446 | 1 474 | 1 489 | 1 540 | 1 566 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 639 | 1 645 | 1 639 | 1 640 | 1 529 | 1 539 | 1 518 | 1 575 | 1 664 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 605 | 1 726 | 1 757 | 1 849 | 1 819 | 1 624 | 1 789 | 1 848 | 1 870 1 907 |
| 2009 | 2010 |
| 1 889 1 933 | 1 886 1 930 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* l'aumentacion temporària de la populacion en 1851 se vei tanben, en mendre proporcion, a Vairas. Sembla contemporanèa de la construccion de la linha de camin de fer de París-Austerlitz à Bordèu-Sent Joan entre Bordèu e Liborna.

## Nòtas

* ↑ http://www.in-oc.org/index.php?option=com_content&task=view&id=197&Itemid=0
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 47
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 31
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 47
* ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 366
* Portau de Guiana